open-index/open-wikipedia-markdown huggingface dataset:
ஓசுமியம் அறுபுளோரைடு

**ஓசுமியம் அறுபுளோரைடு** *(Osmium hexafluoride)* என்பது OsF6 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் ஓசுமியம்(VI) புளோரைடு என்றும் அழைக்கப்படுகிறது. ஓசுமியம் மற்றும் புளோரின் அயனிகள் சேர்ந்து உருவாகும் இச்சேர்மம் அறியப்பட்டுள்ள பதினேழு இரட்டை அறுபுளோரைடுகளில் ஒன்றாகும். 

## தயாரிப்பு
ஓசுமியம் உலோகம் அதிக அளவு தனிமநிலை புளோரின் வாயுவுடன் 300 பாகை செல்சியசு வெப்பநிலையில் வினைபுரிந்து ஓசுமியம் அறுபுளோரைடு உருவாகுகிறது.

Os + 3 F2 → OsF6

## பண்புகள்
ஓசுமியம் அறுபுளோரைடு மஞ்சள் நிறப் படிகத்திண்மமாக காணப்படுகிறது. 33.4 பாகை செல்சியசு வெப்பநிலை உருகுநிலையும் 47.5 பாகை செல்சியசு வெப்பநிலையை கொதிநிலையும் கொண்டுள்ளது. இச்சேர்மத்தின் கட்டமைப்பு -140 பாகை செல்சியசு வெப்பநிலையில் சாய்சதுர அமைப்பும் Pnma இடக்குழுவும் a = 9.387 Å, b = 8.543 Å, மற்றும் c = 4.944 Å என்ற அணிக்கோவை அளபுருக்களும்  கொண்டுள்ளது. ஓர் அலகு கூட்டிற்குள் இருக்கும் நான்கு அனுபவக் குறியீட்டு அலகுகள் (இச்சேர்மத்தில், பிரிநிலை மூலக்கூறுகள்) 5.09 கி.செ.மீ-3 என்ற அடர்த்தியைக் கொடுக்கின்றன

ஓசுமியம் அறுபுளோரைடு மட்டும் எண்முக மூலக்கூற்று வடிவமைப்பைக் (வாயுநிலை அல்லது திரவ நிலைக்கு ஏற்ற முக்கியமான வடிவம்) கொண்டுள்ளது. இவ்வமைப்பில் (Oh) இடக்குழுவும், Os–F  பிணைப்பு நீளம் 1.827 Å ஆகவும் இருக்கிறது.
 
ஓசுமியம் அறுபுளோரைடை பகுதியான நீராற்பகுப்பிற்கு உட்படுத்தினால் OsOF4.சேர்மத்தை உற்பத்தி செய்கிறது.

## மேற்கோள்கள்




## உசாத்துணை
* *Gmelins Handbuch der anorganischen Chemie*, System Nr.&nbsp;53, Osmium, Supplement Volume 1, pp.&nbsp;111–114.

## வெளி இணைப்புகள்
* Osmium hexafluoride at webelements.com.

 

பகுப்பு:ஓசுமியம் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:அறுபுளோரைடுகள்
பகுப்பு:எண்முக சேர்மங்கள்
பகுப்பு:பிளாட்டினம் குழு ஆலைடுகள்
ராபிசி ராம்லி

**ராபிஸி ராம்லி** (மலாய்: *Mohd Rafizi Ramli*; ஆங்கிலம்: *Rafizi Ramli*); (பிறப்பு: செப்டம்பர் 14 1977) ஒரு மலேசிய அரசியல்வாதி ஆவார். இவர் மலேசியாவின் மக்கள் நீதிக் கட்சியின் (பி.கே.ஆர்.) பொதுச் செயலாளர்; மற்றும் சிலாங்கூர் பாண்டான் நாடாளுமன்ற உறுப்பினரும் ஆவார். 2022 டிசம்பர் 3-ஆம் தேதி தொடக்கம் மலேசிய அமைச்சரவையில் பொருளாதாரத்துறை அமைச்சராகப் பொறுப்பு ஏற்றுள்ளார்.

2022-ஆம் ஆண்டு மலேசியப் பொதுத் தேர்தலில் (*2022 Malaysian General Election*)  பாண்டான் நாடாளுமன்றத் தொகுதியில் பாக்காத்தான் ஹரப்பான் கூட்டணியின் பி.கே.ஆர்.யின் சார்பில் ராபிஸி ராம்லி போட்டியிட்டு வெற்றி பெற்றார். மே 2013 முதல் மே 2018 வரை; மீண்டும் நவம்பர் 2022 முதல் பாண்டான் நாடாளுமன்றத் தொகுதியின் உறுப்பினராகப் பணியாற்றி வருகிறார்.

இவர் மலேசியாவின் ஊழலை அம்பலப் படுத்துபவர்கள் (*Whistleblower*) அமைப்புகளான, தேசிய மேற்பார்வை மற்றும் ஊழலை அம்பலப் படுத்துபவர்கள் மையம் (*National Oversight and Whistleblowers Centre* (**NOW**); மற்றும் தேர்தல் தன்னார்வ அமைப்பான இன்வோக் மலேசியா (இன்வோக்) (*Invoke Malaysia* (**INVOKE**) ஆகிய இரண்டின் நிறுவனர் ஆவார்.

## பொது
இவர் திராங்கானு மாநிலத்தின் பெசுட் (*Besut*) நகர்ப் பகுதியில் பிறந்தவர். கிழக்கு கடற்கரை நகரமான கெமாமான் (*Kemaman*) பகுதியில் வளர்ந்தவர். இவர் ஓர் ஏழ்மையான பின்னணியில் இருந்து வந்தவர்; இவரின் தந்தையார் ரப்பர் மரம் சீவும் தொழில் செய்தவர்.

கோலாகங்சார் மலாய் கல்லூரியில் (*Malay College Kuala Kangsar*) இடைநிலைக் கல்வியை முடித்த பிறகு, ஐக்கிய இராச்சியம் லீட்ஸ் பல்கலைக்கழகத்தில் மின்பொறியியல் (*Electrical Engineering at University of Leeds*) படிக்க உதவித் தொகை வழங்கப்பட்டது.

### மலேசிய சீர்திருத்த இயக்கம்

ராபிஸி தன்னுடைய பல்கலைக்கழக நாட்களில் இருந்தே அரசியலில் தீவிரமாக ஈடுபட்டுள்ளார். 1998-ஆம் ஆண்டு மலேசியாவின் துணைப் பிரதமராக இருந்த அன்வார் இப்ராகிம் பதவி நீக்கம் செய்யப்பட்டபோது, ராபிஸி அரசியலில் அதிக ஈடுபாடு கொண்டு சீர்திருத்த இயக்கத்தில் (*Reformasi*) இணைந்தார்.

2003-இல் மலேசியாவுக்குத் திரும்பியதும், 2003 முதல் 2009 வரை மலேசிய எண்ணெய் நிறுவனமான பெட்ரோனாஸ் நிறுவனத்தில் பணிபுரிந்தார். பெட்ரோனாஸில் அவர் பணியாற்றிய காலத்தில், பெட்ரோனாஸ் நிறுவனத்தில், பெட்ரோலிய வேதிமச் சொத்துக்களை நிர்வகிப்பது உட்பட பல முக்கிய துறைகளுக்குப் பொறுப்பு வகித்தார்.

2009-ஆம் ஆண்டில், சிலாங்கூர் பொருளாதார ஆலோசனை அலுவலகத்தின் (*Selangor Economic Advisory Office*) தலைமை நிர்வாகியாக நியமிக்கப் படுவதற்கு முன்பு, நல்வாழ்வியல் நிறுவனமான பார்மனியாகாவின் (*Pharmaniaga*) பொது மேலாளராகவும் பணி பிரிந்தார். அந்தப் பதவியில் சூலை 2012 வரை  பொறுப்பு வகித்தார்.

## பாண்டான் நாடாளுமன்றத் தொகுதி

## மலேசியப் பொதுத் தேர்தல், 2022 முடிவுகள்

## மேலும் காண்க
* உலு லங்காட் மாவட்டம்
* மலேசியப் பொதுத் தேர்தல்
* மலேசியப் பொதுத் தேர்தல், 2022
* அன்வார் இப்ராகிம் அமைச்சரவை

## மேற்கோள்கள்

பகுப்பு:மலேசிய அரசியல்வாதிகள்
பகுப்பு:1977 பிறப்புகள்
பகுப்பு:வாழும் மக்கள்
ஆறாது சினம்

***ஆறாது சினம்***, ஶ்ரீ தேனான்டாள் பிலிம்ஸ் தயாரித்து அறிவழகன் எழுதி, இயக்கிய குற்றம்-பரபரப்புத் தமிழ்த் திரைப்படமாகும். ஜீது ஜோசப்பின் மெமரீஸ் (2013) என்னும் மலையாளப் படத்தின் மறுவுருவாக்கத்தில் அருள்நிதி, ஐஸ்வர்யா ராஜேஷ், ஐஸ்வர்யா தத்தா ஆகியோர் முன்னனி கதாப்பாத்திரத்தில் நடித்துள்ளனர்.

## நடிப்பு
* அருள்நிதி (அரவிந்த்)
* ஐஸ்வர்யா ராஜேஷ் (மியா)
* ஐஸ்வர்யா தத்தா (வர்சா)
* ராதாரவி (மாவட்ட காவல்துறை அதிகாரி)
* அனுப்பமக் குமார் (சந்தோஷின் அண்ணன்)
* கௌரவ் நாராயணன் (பீட்டர்/சந்தோஷ்)
* துளசி (அரவிந்தின் அம்மா)
* ஆர். என். ஆர். மனோகர் (அமைச்சர்)
* ரோபோ சங்கர்
* சார்லி
* ரமேஷ் திலக் (மகிழுந்து ஓட்டுபவர்)
* ஆதிரா
* தீரத் ரத்தினம் (மாட்டுத்தாவணி சேகர்)

## கதைக்களம்

குடும்பத்தை இழந்த வேதனையால் குடிநோயாளியாக மாறிவிட்டவர் முன்னாள் காவல்துறை அதிகாரியான அரவிந்த் (அருள்நிதி). ஒரு தொடர் கொலை வழக்கைப் புலனாய்வு செய்யும் பொறுப்பை அவரிடம் ஒப்படைக்கிறார் மாவட்ட காவல்துறை அதிகாரி ராதாரவி. அமைச்சரின் எதிர்ப்பையும் மீறி ஒரு குடிகாரரிடம் ஏன் அந்த வழக்கை ஒப்படைத்தார்? கொலைகாரனை அருள்நிதி எப்படிக் கண்டுபிடிக்கிறார்? இந்தக் கொலை வழக்கு அவரது வாழ்க்கையில் மாற்றத்தை ஏற்படுத்தியதா, இல்லையா என்பதுதான் ஆறாது சினம் படத்தின் கதை.

## வெளியீடு
'தி இந்து' ஊடகத்தில் இப்படத்திற்கு 5ற்கு 3 எனத் தரமதிப்பீடு செய்யப்பட்டுள்ளது. 'நீளமான என்கவுன்ட்டர் காட்சி எரிச்சலை ஏற்படுத்தினாலும் அடுத்து வரும் காட்சிகளில் நிமிர்ந்து உட்கார வைக்கிறார் இயக்குநர் அறிவழகன்', 'இதுபோன்ற குறைகளை மீறி, அனைத்துத் தரப்பினருக்குமான த்ரில்லர் படமாக ஈர்க்கிறது ஆறாது சினம்' போன்றவை முக்கிய விமர்சனங்கள்.

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:அருள்நிதி நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:ஐஸ்வர்யா ராஜேஷ் நடித்த திரைப்படங்கள்
கண்டாங்கி

**கண்டாங்கி** (*Kandangi*) என்பது 250 ஆண்டுகள் பழைமையான பருத்தி நூலினால் நெய்யப்படும் ஒரு தனித்துவம் வாய்ந்த சேலையாகும். *செட்டிநாடு கண்டாங்கி* இந்தியாவின் தமிழ்நாடு மாநிலத்தில் உள்ள காரைக்குடியினை ஆதாரமாகக் கொண்டதாகும். 

இந்த ரகச் சேலைகள் இரண்டு ஓரம் கொண்டதாகவும், நடுவில் கட்டம் போட்டதாகவும் இருக்கும். காரைக்குடியில் மட்டுமே புகழ் வாய்ந்த இந்தச் சேலைகள், நகரத்தார் மூலம், பல நாடுகளில் பிரபலமானது. வேறு எந்த சேலையிலும் இல்லாத வகையில், 48 அங்குலம் அகலம், 5.5 மீட்டர் நீளம் கொண்டது.

காரைக்குடி பகுதியில் இப்போது, உற்பத்தி செய்யப்படும் 60 எஸ்.சி., X 60 எஸ்.சி., ரக சேலைகளை ஆய்வு செய்த, என்.ஐ.எப்.டி., பேராசிரியர்கள், அவை *கண்டாங்கி* சேலையின் திரிபு என கூறுகின்றனர். 1920 ஆம் ஆண்டு நெய்யப்பட்ட, 40எஸ் X 40எஸ் எண் நூல் ரகம் கொண்டு நெய்யப்பட்ட சேலையை வைத்து செய்த ஆய்வில் மூலம் இதைக் கண்டுபிடித்துள்ளனர். கண்டாங்கி சேலைக்கு புவிசார் குறியீடு வழங்கப்பட்டு சர்வதேச அங்கீகாரம் பெற்றுள்ளது.https://www.maalaimalar.com/news/district/2019/08/29090756/1258636/dindukkal-lock-karaikudi-kandangi-saree-GI-Tag.vpf

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்
## மேற்கோள்கள்

பகுப்பு:புடவைகள்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
ரெட் (திரைப்படத் தொடர்)

***ரெட் (ஆங்கிலம்: Red)*** அமெரிக்க சிரிப்பு-அதிரடித் திரைப்படத் தொடராகும். டீசீ காமிக்ஸ் இன் காமிக்கினை வைத்து எடுக்கப்பட்டது. புருஸ் வில்லிஸ், மார்கன் ஃபிரீமன், சான் மால்கொவிச், மேரி லூயீஸ் பார்க்கர், ஹெலன் மிர்ரென், கார்ல் அர்பன் ஆகியோர் நடித்துள்ளனர். சான் ஹோபர் மற்றும் எரிக் ஹோபர் ஆகியோர் எழுதிய திரைக்கதையினை செருமானிய திரைப்பட இயக்குநர் ராபெர்ட் சுவென்ட்க் இயக்கியுள்ளார். இத்தொடரின் முதல் திரைப்படம் ரெட் அக்டோபர் 15, 2010 அன்று வெளியிடப்பட்டது. இதன் தொடர்ச்சியாக, *[[ரெட் 2 (திரைப்படம்)|ரெட் 2]]*,  ஜூலை 19, 2013 இல் வெளியிடப்பட்டது.

## வரவேற்பு
### வருவாய்

### விமர்சனங்கள்

## மேற்கோள்கள்

## வெளியிணைப்புகள்
* 

பகுப்பு:ஆங்கிலத் திரைப்படங்கள்
குரூண்

**குரூண்** (மலாய்: *Gurun*; ஆங்கிலம்: *Gurun*; சீனம்: 古润) என்பது மலேசியா, கெடா மாநிலத்தின் கோலா மூடா மாவட்டத்தில் உள்ள ஒரு நகரம். தொழிற்துறையில் துரிதமாக வளர்ச்சி பெற்று வரும் இந்த நகரத்தில் 1980-களில் ஓர் உயர் தொழில்நுட்பப் பூங்கா உருவாக்கப்பட்டது. 

அந்தப் பூங்காவில் நாசா *(Naza)* மொடெனாஸ் *(Modenas)*; பெர்வாஜா ஸ்டீல் *(Perwaja Steel),* பெட்ரோனாஸ் கெடா உரத் தொழில் *(Petronas Fertilizer Kedah)* போன்ற முக்கியமான தொழிற்சாலைகள் இயங்கி வருகின்றன.

## பொது

சுங்கை பட்டாணி நகரத்தில் இருந்து 22 கி.மீ. தொலைவில் உள்ள இந்த நகரத்தின் வடக்கே குவார் செம்படாக் நகரமும் தெற்கே பீடோங் நகரமும் உள்ளன. மலேசியாவின் வடக்கு-தெற்கு விரைவுசாலை அருகாமையில் உள்ளதால் இந்த நகரை மிக எளிதாகச் சென்றடையலாம்.

குரூணுக்கு மேற்கே குனோங் ஜெராய் *(Gunung Jerai)* என அழைக்கப்படும் ஜெராய் மலை உள்ளது. கெடா மாநிலத்தில் உள்ள மலைகளில் இந்த ஜெராய் மலை தான் மிக உயர்ந்த மலையாகும். இதன் உயரம் 1,175 மீட்டர் (3,854 அடி). இந்த மலையைப் பற்றி நிறைய வரலாற்றுக் கருத்துகளும் புராணக் கதைகளும் உள்ளன.

## வரலாறு

ஏறக்குறைய ஆயிரம் ஆண்டுகளுக்கு முன்பு கெடா மாநிலத்தில் இந்து - பௌத்தப் பேரரசுகள் கோலோச்சித் தடம் பதித்துள்ளன. அந்த வரலாற்றுக் காலகட்டத்தில் ஜெராய் மலையை ஒரு புனிதமான மலையாகப் போற்றி வந்துள்ளனர். அண்மைய காலத்தில் மலையின் அடிவாரத்தில் சிதைந்து போன இந்துக் கோயில்களின் கற்படிவங்களையும் சிலை வடிவங்களையும் மலேசியத் தொல்பொருள் ஆய்வாளர்கள் கண்டெடுத்து உள்ளனர். முற்காலத்தில் வெளிநாடுகளில் இருந்து இங்கு வந்த வணிகர்களுக்கு வழிகாட்டும் ஒரு திசைக்காட்டி மலையாகவும் இந்த மலை விளங்கி வந்துள்ளது.

### கெடாவின் வணிக வளர்ச்சி

குரூண் எனும் சொல் *கெரூண்* என்கிற தாய்லாந்து மொழிச் சொல்லாகும். யானை என்பது அதன் பொருள். அந்தச் சொல் உருவானதற்கான ஒரு வரலாற்றுத் தகவலும் உள்ளது. 1874லிருந்து 1876 வரை சுல்தான் அப்துல்லா முகமட் ஷா II இப்னி சுல்தான் ஜாபார் முசாம் ஷா என்பவர் குரூண் நிலப்பகுதியை ஆட்சி செய்து வந்தார்.

அந்தக் காலக் கட்டத்தில் அருகாமையில் இருந்த பேராக் சுல்தானகத்தின் கண்காணிப்பில் கெடா அரசு இருந்து வந்தது. கெடாவின் வணிக வளர்ச்சியைத் தன்னகப்படுத்த தாய்லாந்து அரசு கெடாவின் மீது படை எடுத்தது.

### சுல்தான் அப்துல்லா

அந்தப் படையெடுப்பில் சுல்தான் அப்துல்லா தோல்வி அடைந்தார். பின்னர் சிறைபிடிக்கப் பட்டார். சுல்தான் அப்துல்லாவினால் பிரச்சினைகள் வரலாம் என்று தாய்லாந்து அரசு கருதியது. அந்த ஆதங்கத்தில் அவரை ஒரு யானையினால் மிதிக்கச் செய்து கொலை செய்யப் பட்டார். 

இப்போது குரூண் போலீஸ் நிலையம் இருக்கும் இடத்தில் தான் அந்தத் துர்நிகழ்ச்சி நடந்தது. அதன் விளைவாக பின்னர் அந்த இடத்திற்கு ***குரூண்*** எனும் பெயர் வந்ததாக ஆய்வாளர்கள் கூறுகின்றனர்.

## மேற்கோள்

பகுப்பு:மலேசிய நகரங்கள்
பகுப்பு:கெடா
பகுப்பு:கெடா நகரங்கள்‎
பகுப்பு:கோலா மூடா மாவட்டம்
88ஆவது அகாதமி விருதுகள்

**88ஆவது அகாதமி விருதுகள்** விழா (ஆஸ்கார்கள் என்று பொதுவாக அழைக்கப்படுகிறது), 2015 ஆம் ஆண்டில் வெளிவந்த திரைப்படங்களில் சிறந்தவற்றைப் பாராட்டுவதற்காகப் பிப்ரவரி 28, 2016 அன்று நடந்தது, 24 பிரிவுகளில் விருதுகள் வழங்கப்பட்டது. கிரிசு ரொக் இவ்விழாவினை இரண்டாவது முறையாக நடத்தினார்.

*[[மேட் மேக்ஸ்: புயூரி ரோட்]]* ஆறு விருதுகளை வென்றது. *த ரெவெனன்ட்* நியமிக்கப்பட்ட 12 விருதுகளில் மூன்று விருதுகளை வென்றது. சிறந்த திரைப்படத்திற்கான விருதினை ஸ்பாட்லைட் திரைப்படம் வென்றது.

## விருதுகள்
[thumb|200x200px|[அலெக்சாந்த்ரோ கான்சலீசு இன்யாரித்தோ, சிறந்த இயக்குநர்]]
[thumb|232x232px|[லியோனார்டோ டிகாப்ரியோ, சிறந்த நடிகர்]]
[thumb|221x221px|[ப்ரே லார்சன், சிறந்த நடிகை]]
right|thumb|150px|மார்க் ரைலான்சு, சிறந்த துணை நடிகர்
[right|thumb|150px|[அலிசியா விகண்டேர், சிறந்த துணை நடிகை]]

### பல்வேறு விருதுகள் மற்றும் பரிந்துரைகள் பெற்ற திரைப்படங்கள் மற்றும் நபர்கள்

## மேற்கோள்கள்

பகுப்பு:அகாதமி விருதுகள்
நையப்புடை

**நையப்புடை**, (ஆங்கில எழுத்துரு: *Nayyappudai*) விஜய் கிரண் இயக்கிய தமிழ் சண்டை-நாடகத் திரைப்படம் ஆகும்.

## நடிப்பு
* பா. விஜய்
* சாந்தினி தமிழரசன்
* எஸ். ஏ. சந்திரசேகர்
* விஜி சந்திரசேகர்
* ராஜேந்திரன்
* எம். எஸ். பாஸ்கர்

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பூர்

**பூர்** (*Boer*, பன்னாட்டு ஒலிப்பு: /bur/ ) அல்லது **போயர்** என்பது டச்சு மொழியில்  உழவர் என்ற பொருளுடையச் சொல்லாகும்; இச்சொல் தென்னாப்பிரிக்காவில் 1700களில் இருந்த கிழக்கு கேப் முனையில் குடியேறிய டச்சு உழவர்களின்  வழித்தோன்றல்களை குறிப்பிடப் பயன்படுத்தபடுகின்றது. .   சிலகாலம் கேப் குடியேற்றம் டச்சுக் கிழக்கிந்தியக் கம்பனியின் கட்டுப்பாட்டில் இருந்தது; பின்னாளில் இதனை ஐக்கிய இராச்சியம் கைப்பற்றியது. பிரித்தானியாவின் ஆட்சியிலிருந்தும்  கிழக்கு முனையில் பிரித்தானிய பேரினவாத அரசுக்கும் உள்ளகக் குடிகளுக்கும் இடையே நிகழ்ந்த போர்களிலிருந்தும் தப்பிப்பதற்காக இவர்கள் 1800களில் கேப் குடியேற்றத்திலிருந்து இடம்பெயர்ந்து  டிரான்சுவாலிலும் ஆரஞ்சு விடுதலை இராச்சியத்திலும்  வாழத் துவங்கினர். இவை கூட்டாக போயர் குடியரசுகள் என்றும் இவர்களும் *பூர்* என்றும் குறிப்பிடப்படுகின்றனர். சிறிதளவில் நதால் பகுதியிலும் இவர்களைக் காணலாம்.

## வரலாறு

1657இல் டச்சு கிழக்கிந்திய கம்பனியின் சில  வீரர்களும் மாலுமிகளும் கேப் பகுதியிலேயே தங்கி வாழ அனுமதி அளிக்கப்பட்டனர்.  இவர்களே தென்னாப்பிரிக்காவில் முதலில்  குடியேறியவர்களாவர். இவர்கள் ஆபிரிக்கானர்களாக அறியப்படவில்லை. அதேநேரத்தில் தங்களை ஐரோப்பியர்களாகவும் அடையாளப்படுத்திக் கொள்ள இவர்கள் விரும்பவில்லை.  மென்மேலும்  ஐரோப்பாவிலிருந்து வந்தேறிகள்  வரத்தொடங்க இவர்களுக்குள் பன்னாட்டு கலப்புத் திருமணங்கள் நிகழத் தொடங்கின. எனவே இவர்களது  மொழி, பண்பாட்டு அடையாளங்களைத் தொலைத்தனர். தங்களைப் புதிய நாடாகக் கருதத் தொடங்கினர். இவர்கள் போயர் குடியரசுகளை நிறுவினர்.  இந்தக் குடியரசுகளை 1880-1881இலும்  1899–1902இலும் நடந்த  ஆங்கில-போயர் போர்களில் தோற்றனர். இதன் பின்னர் இவர்கள் பிரிந்து பல நாடுகளில் குடியேறினர். பெரும்பாலோர் இன்னமும் தற்கால தென்னாப்பிரிக்கா, சுவாசிலாந்து மற்றும்  சிம்பாப்வே நாடுகளில் வாழ்ந்து வருகின்றனர்.
## மேற்சான்றுகள்

## வெளி இணைப்புகள்

* 

பகுப்பு:ஆபிரிக்க வரலாறு
கொட்டலாங்கோ லியோன்

**கொட்டலாங்கோ லியோன்** (*Cottalango Leon*, பிறப்பு: 1971) இந்திய-அமெரிக்க, தமிழ் கணினி வரைகலை தொழினுட்பவியலாளர் ஆவார். இவருக்கு 2016 ஆம் ஆண்டிற்கான அறிவியல் மற்றும் தொழினுட்பத்துக்கான அகாதமி விருது வழங்கப்பட்டது. லியோனுக்கு *வடிவமைப்பு, பொறியியல் மற்றும் தொடர்ச்சியான வளர்ச்சி*க்காக அகாதமி விருது அறிவிக்கப்பட்டது.

## மேற்கோள்கள்

## வெளி இணைப்புகள்
*Imageworks Library (2007). itView annotation tools (3.6.3.4). Sony Pictures Animation, Inc.
*டெக் தமிழன்!

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:மதுரை மாவட்ட மக்கள்
பகுப்பு:ஆசுக்கர் விருது பெற்ற தமிழர்கள்
இரா. செல்வக்கணபதி

**இரா. செல்வக்கணபதி** (1940 - மார்ச் 2, 2016) தமிழறிஞரும், தமிழ்ப் பேராசிரியரும், பேச்சாளரும், எழுத்தாளரும் ஆவார். சைவசமயக் கலைக்களஞ்சியம் எனும் பெருந்தொகுப்பு நூலை வெளியிட்டார். 
## வாழ்க்கைச் சுருக்கம்
தமிழ்நாடு, மயிலாடுதுறையைச் சேர்ந்த இரா. செல்வகணபதி திருவாரூரில் 1940-ஆம் ஆண்டு பிறந்தார். தருமபுரம் ஆதீனம் கலைக் கல்லூரியில் படித்துப் பட்டம் பெற்றார். சென்னைப் பல்கலைக்கழகத்தில் 1965 ஆம் ஆண்டில் தமிழ் வித்துவான் பட்டம் பெற்றார். பின்னர், முதுகலை, முனைவர் பட்டங்களும் பெற்றார். தருமபுரம் ஆதீனம் கலைக் கல்லூரியில் 25 ஆண்டுகள் பேராசிரியராகப் பணியாற்றினார். 1992 முதல் 94 வரை அக்கல்லூரியின் முதல்வராகவும் பணியாற்றினார். 1996-இல் பணி ஓய்வு பெற்றார். மலேசியா, சிங்கப்பூர், இலங்கை, இலண்டன், ஆத்திரேலியா போன்ற நாடுகள் சென்று இவர் சொற்பொழிவுகளை ஆற்றியுள்ளார்.

செல்வக்கணபதிக்கு மனைவி சந்திரா, மற்றும் மகன் அருண், மகள் பாரதி ஆகியோர் உள்ளனர்.

## வெளியிட்டுள்ள நூல்கள்
* சைவசமயக் கலைக்களஞ்சியம், 10 தொகுதிகள் (2006-2012)
* தருமபுர ஆதீனமும் தமிழும், 1984
* சைவமும் தமிழும் (2005)
* 21ம் நூற்றாண்டில் சங்க இலக்கியம் (2010)
* கம்பனில் பெண்ணியம்
* இடர் களையும் திருப்பதிகங்கள்

### குறுந்தகடுகள்
*திருவாசகப் பேருரை (10 மணி நேரம்)
*பன்னிரு திருமுறைகள் (பாடல்களோடு 30 மணி நேரம்)
*கம்ப ராமாயணப் பேருரை (20 மணி நேரம்)
*பெரிய புராணப் பேருரை (52 மணி நேரம்)
*ஆறுமுக நாவலர்

## விருதுகளும், பட்டங்களும்
*தமிழ் வித்துவான் பட்டம் (சென்னைப் பல்கலைக்க்ழகம், 1965)
*கலைமாமணி (தமிழக அரசு)
*செந்தமிழ் வாரிதி (யாழ்ப்பாணம், நல்லூர் ஆதீனம்)
*‘சிவஞான கலாநிதி’ (லண்டன் முருகன் கோயில்) 
*ஆறுமுக நாவலர் விருது (இலங்கை கம்பன் கழகம், 2014)

## மேற்கோள்கள்

பகுப்பு:தமிழறிஞர்கள்
பகுப்பு:தமிழ் எழுத்தாளர்கள்
பகுப்பு:2016 இறப்புகள்
சூலு இராச்சியம்

**சூலு இராச்சியம்** (*Zulu Kingdom*), சில சமயங்களில் **சூலு பேரரசு**, தென்னாப்பிரிக்காவில் இந்தியப் பெருங்கடல் கடலோரமாக தெற்கில் டுகெலா ஆறு  முதல் வடக்கில் பொங்கோலா ஆறு வரை விரிந்திருந்த முடியாட்சி ஆகும்.

தற்கால குவாசுலு-நதால் மற்றும் தென்னாப்பிரிக்காவில் இந்த இராச்சியம்  ஆதிக்கம் பெற்றிருந்தது. 1870களில் ஆங்கில-சூலு போரின் போது பிரித்தானியப் பேரரசுடன் முரண்பட்டபோது தோற்கடிக்கப்பட்டது; துவக்கத்தில் ஐசாண்டில்வானா சண்டையில்  சூலு இராச்சியம் வெற்றி பெற்றிருந்தது.  இப்பகுதி நதால் குடியேற்றத்துடன் இணைத்துக் கொள்ளப்பட்டது; பின்னாளில் இது தென்னாப்பிரிக்க ஒன்றியத்தின் அங்கமாயிற்று.

## மேற்சான்றுகள்

## வெளி இணைப்புகள்
*Afropop Worldwide's public radio program on Zulu Music, "The Zulu Factor" 
*People of Africa, Zulu marriage explained
*An article on Piet Retief, including his interactions with Dingane
*History section of the official page for the Zululand region
*Human Rights Watch report on KwaZulu, just before the 1994 elections – This includes detailed, well-referenced, sections on recent Zulu history.

பகுப்பு:தென்னாபிரிக்காவின் வரலாறு
பகுப்பு:ஆபிரிக்காவின் முன்னாள் நாடுகள்
2016 இந்திய ஒன்றியத்தின் வரவு செலவுத் திட்டம்

**2016- 2017ஆம் ஆண்டிற்கான வரவு செலவுத் திட்டத்தை** பிப்ரவரி 29, 2016 அன்று நிதியமைச்சர் அருண் ஜெட்லி தாக்கல் செய்தார்.

## முக்கியக் கூறுகள்
### வரிவிதிப்புகள்
* கட்டமைப்பு, வேளாண்மைக்கென செஸ் வரிகள் விதிக்கப்படும்.
* புகையிலைப் பொருட்கள் மீதான கலால் வரிகள் 10 சதவீதத்திலிருந்து 15 சதவீதமாக உயர்த்தப்படுகிறது.
* உரூபாய் 10 இலட்சத்துக்கு அதிகமான விலை மதிப்புடைய சொகுசு மகிழுந்துகள் வாங்கும்போது 1% சேவை வரி விதிக்கப்படும்.
* பெரிய வகை மகிழுந்துகளுக்கு 4% அதி-கொள்ளளவு வரி விதிக்கப்படும்.
* 5 கோடி உரூபாய்க்குக் குறைவான வருமானமுடைய நிறுவனங்களின்மீது 29% கூடுதல் வரி விதிக்கப்படும்.
* தங்கம், வெள்ளி நகைகள் மீது 1% கலால் வரி விதிக்கப்படும். 
* அனைத்து சேவைகளுக்கும் 0.5% *கிரிசி கல்யாண் செஸ்* விதிக்கப்படும்.
* பெட்ரோல், எல்பிஜி, சிஎன்ஜி இவைகளில் இயங்கும் சிறிய வகை மகிழுந்துகள் மீது 1% மாசு செஸ் வரி விதிக்கப்படும். இவ்வரியானது, டீசலில் இயங்கும் சிறிய வகை மகிழுந்துகள் மீது 2.5% என இருக்கும்; உயர்வகை மகிழுந்துகளுக்கு 4% என இருக்கும்.

### தனி மனிதர்களுக்கான நிதிக் கொள்கைகள்
* வருமான வரி உச்சவரம்பில் மாற்றம் ஏதுமில்லை.
* பணியாளர் வைப்பு நிதிக்கு உரூபாய் 1000 கோடி ஒதுக்கப்படும்.
* புதிதாக பணிக்குச் சேருபவர்களுக்கு,  பணியாளர் வைப்பு நிதிக்கான 8.33% பங்களிப்பினை முதல் மூன்று  ஆண்டுகளுக்கு அரசே வழங்கும்.
* வீட்டு வாடகை செலுத்துதல் மீதான உரூபாய் 20,000 வரிவிலக்கு உரூபாய் 60,000 ஆக  உயர்த்தப்படும்.
* உரூபாய் 35 இலட்சம் வரையிலான வீட்டுக்கடனுக்கு, உரூபாய் 50,000 எனும் அளவில் கூடுதல் வரிவிலக்கு அளிக்கப்படும்.
* 60 சதுர மீட்டருக்குக் குறைவானப்  பரப்பளவு  கொண்ட வீடுகள் கட்டப்படும்போது, சேவை வரி விலக்கு அளிக்கப்படும். 
* குறிப்பிட்ட ஆண்டில், உரூபாய் 1 கோடிக்கு அதிகமான வருமானம் கொண்டோருக்கு 15% அதிகப்படியான வரி விதிக்கப்படும்.

### வேளாண்மை
* வேளாண்மை, விவசாயிகள் நலனுக்கென 35,984 கோடி உரூபாய் ஒதுக்கப்பட்டுள்ளது. 
* 28.5 இலட்சம் கெக்டெர்  அளவிலான நிலங்கள் நீர்ப்பாசன வசதி பெறும்.
* அடுத்த மூன்று ஆண்டு காலத்தில்,  5 இலட்சம் ஏக்கர் நிலங்களில் அங்கக வேளாண்மை நடைபெற வழிவகை செய்யப்படும்.
* வேளாண்மைக்கும் ஊர்ப்புற வளர்ச்சிக்குமான தேசிய வங்கியில் நீர்ப்பாசனத்திற்கென 20,000 கோடி உரூபாய் சிறப்பு நிதி ஒதுக்கப்படும். 
* நிலத்தடி நீர் செறிவூட்டலுக்கென 60,000 கோடி உரூபாய் ஒதுக்கப்படும்.

## மேற்கோள்கள்

## உசாத்துணை
* வரவு செலவுத் திட்ட அறிக்கை உரையின் முழுமையான எழுத்துவடிவம்

## வெளியிணைப்புகள்
* ''Budget 2016: Where the money comes from and where it goes''

பகுப்பு:இந்திய ஒன்றியத்தின் வரவு செலவுத் திட்டங்கள்
ஆங்கில-சூலூ போர்

**ஆங்கில-சூலு போர்** (*Anglo-Zulu War*) பிரித்தானியப் பேரரசுக்கும் சூலு இராச்சியத்திற்கும் இடையே 1879ஆம் ஆண்டு நடந்தது. 1867இல் கனடாவில் அறிமுகப்படுத்தப்பட்ட கூட்டாட்சி சட்டத்தைப் போன்று தென்னாப்பிரிக்காவிலும் ஆபிரிக்க இராச்சியங்கள், பழங்குடி பகுதிகள், பூர் குடியரசுகளை ஒன்றிணைக்கும் அரசியல் முயற்சியில் பிரித்தானியா ஈடுபட்டது.  இம்முயற்சியில் வெற்றிபெற்ற போர்முறைகளையும் பின்பற்றியது. 1874ஆம் ஆண்டு இத்தகைய ஒன்றிணைப்பை உருவாக்கும் இலக்குடன் சர் என்றி பார்டில் பிரெரே பிரித்தானிய அரசின் உயர் ஆணையராக அனுப்பப்பட்டார். இந்த முயற்சிக்கு  தன்னாட்சியுடன்  விளங்கிய  தென்னாப்பிரிக்க குடியரசும் சூலுலாந்து முடியாட்சியும் தடையாக இருந்தன.

பிரெரே, பிரித்தானிய அரசின் அனுமதி பெறாமலே, தன்னிச்சையாகவும் ஏற்கவியலாது என அறிந்தும் சூலுவுடன் போர் மூளத் தூண்டுதலாக சூலு அரசர் செட்சுவாயோவிற்கு திசம்பர் 11, 1878க்குள் உடன்படுமாறு ஓர் இறுதி எச்சரிக்கை விடுத்தார். இதன் தொடர்ச்சியாக, இறுதி நாள் முடிந்தபிறகு  செம்சுபோர்டு கோமானை சுலுலாந்தின்மீது படையெடுக்க அனுப்பினார்.  இந்தப் போரில் பல கடுமையான, குருதிதோய்ந்த, சண்டைகள் நடந்தன. துவக்கத்தில் ஐசாண்டில்வானா சண்டையில்   சூலுக்கள் வெற்றி பெற்றனர். இச்சண்டைகள்  இப்பகுதியில் பேரரசுவாதத்திற்கான குறியீடுகளாக விளங்குகின்றன. இந்தப் போரில் இறுதியில் பிரித்தானியர் வென்று சூலு நாடு தனது தன்னாட்சியை இழந்தது.   சூலு இராச்சியப் பகுதி நதால் குடியேற்றத்துடன் இணைத்துக் கொள்ளப்பட்டது; பின்னாளில் இது தென்னாப்பிரிக்க ஒன்றியத்தின் அங்கமாயிற்று.
## மேற்சான்றுகள்

பகுப்பு:தென்னாபிரிக்காவின் வரலாறு
பரிணாமித்த விண் சீரொளி குறுக்கீட்டுமான உணரி

**பரிணாமித்த விண் சீரொளி குறுக்கீட்டுமான உணரி** அல்லது **எலீசா** (**Evolved Laser Interferometer Space Antenna** or **eLISA**) (இது விண் சீரொளி குறுக்கீட்டுமான உணரி (**Laser Interferometer Space Antenna**) என அறியப்பட்டது) என்பது ஐரோப்பிய விண்வெளி நிறுவனத்தால் (ஈசா) ஈர்ப்பு அலைகளை துல்லியமாக அளக்க முன்வைக்கப்பட்ட செயல்திட்டமாகும்.

இது விண்ணில் அமையும் முதலாவது ஈர்ப்பு அலைகளை கண்டறியும் கருவியாக இருக்கும். இது ஈர்ப்பு அலைகளை சீரொளி குறுக்கீட்டுமானி மூலம் நேரடியாக அளக்கும். மூன்று விண்கலங்கள், ஒன்றுகொன்று 1 மில்லியன் கிலோமீட்டர் தூரத்தில், சமபக்க முக்கோண வடிவில் பூமியைப்போல் சூரியனை சுற்றிவரும். இந்த மூன்று விண்கலங்களுக்கிடையேயான தூரத்தை துல்லியமாக அளவிடுவதன் மூலம் கடக்கும் ஈர்ப்பு அலைகள் அளவிடப்படும்.

இத்திட்டத்தின் முன்னோடியாக லீசா வழிதேடி (LISA Pathfinder) விண்கலம் 2015 டிசம்பர் 3 ஏவப்பட்டது. லீசா வழிதேடி ஈர்ப்பு அலைகளை அவதனிக்காது, இது எலீசாவில் பயன்படுத்தவுள்ள புதிய தொழில்நுட்பங்களை பரிசோதிக்கும்.

லீசா திட்டம் நாசா மற்றும் ஈசா வின் கூட்டு முயற்சியாக ஆரம்பித்தது. நிதி நெருக்கடி காரணமாக 2011 இல் நாசா இத்திட்டத்தை கைவிட்டது. ஈசா திட்டத்தை சுருக்கி எலீசா என்ற பெயரில் முன்னேடுக்கிறது. ஈசா விண்கலங்களை 2034 இல் ஏவ திட்டமிட்டுள்ளது.

## மேற்கோள்கள்

பகுப்பு:வானியற் கருவிகள்
பகுப்பு:இயற்பியல் கோட்பாடுகள்
சிவாயம் சிவபுரீசுவர் கோவில்

**சிவாயம் சிவபுரீசுவர் கோவில்** கரூர் மாவட்டம் ஐயர் மலை அருகே அமைந்திருக்கும் சிவாலயம் ஆகும். இக்கோவிலின் மூலவர் சிவபுரீசுவரர், அம்பாள் பெரியநாயகி.

இக்கோயிலின் மூலவரான சிவபுரீசுவரருக்கும் கைலாச நந்திக்கும் இடையே விநாயகர் சிற்பம் அமைந்துள்ளது. மூலவர் உக்கிரமாக இருப்பதால் விநாயகர் அதன் தாக்கம் குறைக்க இவ்வாறு அமர்ந்திருப்பதாக தளபுராணம் கூறுகிறது.

இக்கோவிலில் மாத அசுடமி நாளில் பைரவருக்கு யாகம் நடைபெறுகிறது.

240px||thumb|right

## ஆதாரங்கள்


பகுப்பு:சிவன் கோயில்கள்
மேற்கு சுமாத்திரா

**மேற்கு சுமாத்திரா** (*West Sumatra*,, சுருங்க ***சும்பார்***) இந்தோனேசியாவின் மாகாணமாகும். சுமாத்திராத் தீவின் மேற்கு கடலோரத்தில் அமைந்துள்ளது.  2010ஆம் ஆண்டு கணக்கெடுப்பின்படி மக்கள்தொகை 4,846,909 ஆக இருந்தது; சனவரி 2014இல் வெளியிடப்பட்ட அலுவல்முறை மதிப்பீடுகளில் இது 5,098,790ஆக மதிப்பிடப்பட்டுள்ளது. இதன் தலைநகரமாக  படாங் உள்ளது.

இதன் வடக்கே வடக்கு சுமாத்திரா மாகாணமும் கிழக்கில் ரியாவு மற்றும் ஜம்பி மாகாணமும் தென்கிழக்கில் பெங்குலு மாகாணமும் உள்ளன. இந்தியப் பெருங்கடலில் உள்ள மென்டாவாய் தீவுகள் இந்த மாகாணத்தைச் சேர்ந்தவை.
## மேற்சான்றுகள்

## வெளி இணைப்புகள்

* Government website  

பகுப்பு:இந்தோனேசிய மாகாணங்கள்
கோபால்ட்(III) புளோரைடு

**கோபால்ட்(III) புளோரைடு** *(Cobalt(III) fluoride)* என்பது CoF3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அதிக வினைத்திறன் மிக்க இச்சேர்மம் பழுப்பு நிறத்தில் நீருறிஞ்சும் திறனுடன் காணப்படுகிறது. கரிம புளோரின் சேர்மங்களைத் தொகுப்பு முறையில் தயாரிக்க கோபால்ட்(III) புளோரைடு பயன்படுகிறது . மேலும் வலிமைமிக்க புளோரினேற்றும் முகவராக இருக்கும் இச்சேர்மம் CoF2 வை உடன் விளைபொருளாக வெளிவிடுகிறது.

## தயாரிப்பு
ஆய்வகத்தில் கோபால்ட்(II) குளோரைடுடன் (CoCl2) 250 பாகை வெப்பநிலையில் புளோரின் வாயுவைச் சேர்த்து வினைபுரியச் செய்தால் கோபால்ட்(III) புளோரைடு உருவாகிறது:
:CoCl2  +  3/2 F2  →    CoF3  +  Cl2. 

இவ்வேதி மாற்றம் ஒரு ஆக்சிசனேற்றவொடுக்க வினையாகும்.: Co2+ மற்றும் Cl− அயனிகள் முறையே Co3+  மற்றும் Cl2 வாக ஆக்சிசனேற்றம் அடைகின்றன. அதேவேளையில் F2 ஆனது F−  ஆக ஒடுக்கமடைகிறது. கோபால்ட்(II) ஆக்சைடு (CoO) மற்றும் கோபால்ட்(II) புளோரைடு (CoF2) போன்றனவற்றையும் புளோரினைப் பயன்படுத்தி கோபால்ட் (III) புளோரைடாக மாற்ற முடியும்.
 
## வினைகள்
தண்ணீருடன் வினை புரிய நேரிட்டால் CoF3 சிதைவடைந்து ஆக்சிசனைக் கொடுக்கிறது. 

:4 CoF3  +  2 H2O &rarr;  4 HF  +  4 CoF2  +  O2

நீர் உறிஞ்சும் தன்மையுடன் உள்ள CoF3 ஒரு இருநீரேற்றாக உருவாகிறது.(சி.ஏ.எசு.எண் #54496-71-8). புளோரைடு மூலங்களுடன் வினைபுரிந்து  [CoF6]3−, என்ற எதிர்மின் அயனியைத் தருகிறது. உயர்சுழற்சி எண்முக கோபால்ட்(III) அணைவுச் சேர்மத்திற்கு இதுவொரு அரிய உதாரணமாகும்.

## பயன்கள்
அரை திரவநிலை வேதிப்பொருளாக இச்சேர்மம் பயன்படுகிறது. ஐதரோகார்பன்களை CoF3  பெர்புளோரோகார்பன்களாக மாற்றுகிறது. 

:2CoF3  +  R-H  &rarr;  2CoF2  +  R-F  +  HF

இத்தகைய வினைகள் சில சமயங்களில் மறுசீராக்கல் அல்லது வேறு வினைகளுடன் உடன் நிகழ்கின்றன. தொடர்புடைய வினைப்பொருளான  KCoF4 அதிகமாக தேர்ந்தெடுக்கப்படுகிறது.
 
## மேற்கோள்கள்


## வெளி இணைப்புகள்

*National Pollutant Inventory - Cobalt fact sheet 
*National Pollutant Inventory - Fluoride and compounds fact sheet 

பகுப்பு:கோபால்ட்(III) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:புளோரினேற்றிகள்
பிச்சையெடுத்தல்

**பிச்சையெடுத்தல்** (Begging) என்பது ஒரு மனிதர் பிறரிடம் தனது பிழைப்பிற்கு தேவையான பணமோ அல்லது பிற பொருளோ கேட்டல் ஆகும். இவ்வாறு கேட்டு பெறும் பணமோ அல்லது ஏதேனும் பொருளோ திருப்பி கொடுக்க வேண்டியதில்லை. இவ்வாறு பிச்சையெடுப்போரை *பிச்சைக்காரன்* என அழைப்பர்.

கனடிய மருத்துவ அமைப்பின் ஆய்வுப்படி, 70% பிச்சைக்காரர்கள் தனக்கு குறைந்த பட்ச சம்பள பணிக் கிட்டினாலும் தான் அதனைச் செய்ய விருப்பம் இல்லையென்றும் தெருக்களில் தான் இருக்க விரும்புவதாக கூறுகிறது. எப்படியாயினும், பலர் அவர்கள் மனநிலை பாதிப்பு காரணமாகவும், திறனற்ற நிலையினாலுமே இவ்வாறான நிலையில் தள்ளப்பட்டுள்ளனர் என எண்ணுகின்றனர்.

## தடைச் சட்டங்கள்
தமிழ்நாட்டில் 1945இல் பிச்சையெடுப்பதைத் தடைசெய்யும் சட்டம் இயற்றப்பட்டது. அதுபோலவே, இந்திய ஒன்றியத்தின் பல பகுதிகளிலும் பிச்சையெடுப்பதற்குத் தடைச் சட்டம் இயற்றப்பட்டது. குற்றவியல் நடைமுறைச் சட்டத் திருத்தம் 2013 கீழ் பிச்சையெடுப்பவரைப் பிடியாணை இல்லாமல் கைதுசெய்ய வழிசெய்யப்பட்டுள்ளது. இதில் விசாரணையின்றி சிறை அல்லது முகாம்களில் அடைக்கும்வகையில் சட்டங்களைக் கடுமையாக்கப்பட்டுள்ளன.
## மேற்கோள்கள்

பகுப்பு:தொழில்சாரா பணிகள்
காஞ்சிபுரம் ஏகாம்பரநாதர் கோயில் குளம்

**காஞ்சிபுரம் ஏகாம்பரநாதர் குளம் (சர்வதீர்த்தம்)** என்று அறியப்படுவது, காஞ்சிபுரத்திலுள்ள ஏகாம்பரநாதர் கோயில் குளமாகும். மேலும், சிறப்புப் பெற்ற முத்திமண்டபமும் இத்திருக்குளத்தின் கரையில் அமைந்துள்ளதோடு இக்குளத்தின் பெருமையைக் காஞ்சிபுராணம் "சருவதீர்த்தப் படலம்" என்று தனிப்படலமாகவே வைத்துப் போற்றுகிறது. 

## இறைவர், வழிபட்டோர்
* இறைவர்: ஏகாம்பரநாதர் 
* இறைவியார்: 
* தல விருட்சம்:
* தீர்த்தம்:       
* வழிபட்டோர்: அனைத்துத் தீர்த்தங்களும்.

## தல வரலாறு
இத்திருக்குளம் மிகவும் பிரசித்தி பெற்ற திருக்குளமாகும். காசிவிசுவநாதர், ராமேசுவரர் முதலிய அநேக கோயில்கள் இதன்கரையில் அமைந்துள்ளன. அம்மையின் மன உறுதியை உலகம் அறியும் பொருட்டு இறைவனார் நதிகளை அழைத்தபோது, எல்லாத் தீர்த்தங்களும் திரண்டு, நதியுருவம் பூண்டு காஞ்சிக்குப் பிரவாகங்கொண்டு வந்தன. இப்பெரும் வெள்ளத்திற்கு அஞ்சிய அம்பிகை பெருமானைக் காக்கும் பொருட்டு தாம் அமைத்த மணல் லிங்கத்தை (திருவேகம்பத்துப் பெருமானை) ஆரத்தழுவி, கைளாற் பற்றிக் காத்தார். இதன் காரணமாகவே திருவேகம்பர் தழுவக் குழைந்தவராகி, அம்மையின் வளைத்தழும்பும், முலைச்சுவடும் திருமேனியில் ஏற்றார். அதன்பின்னர் அனைத்துத் தீர்த்தங்களும் இங்கியே தங்கி இறைவனைத் **தீர்த்தேஸ்வரர்** என்ற பெயரில் வழிபட்டன. இவ்வழிபாட்டை அனைத்துத் தீர்த்தங்களும் செய்தமையினால் இதுவே சர்வதீர்த்தம் எனப் பெயர் பெற்றது.

இறைவன் நதிகளின் வழிபாட்டினை மெச்சி வெளிப்பட்டு "உம்மிடத்தில் (சர்வதீர்த்தத்தில்) நீராடி எம்மை வழிபட்டு, தேவர்கள் முதற்கொண்டு பித்ருக்கள் ஈராக உள்ளோருக்குத் தர்ப்பணம் செய்து தானம் தந்து வணங்குவோருக்கு யாம் முத்திப்பேற்றை அருளுவோம். மேலும் உம்மிடத்தில் நீராடியோர் பல பாவங்களினின்றும் நீங்கப் பெறுவர். அத்துடன் உம்மில் நீராடி எம்மை (ஏகாம்பரநாதர்) வணங்குவோர் அறம், பொருள், இன்பம், வீடு என்னும் நால்வகைப் பயன்களும் பெற்று, தாயின் வயிற்றில் புகாது எம் திருவருளில் வாழ்ந்து மகிழ்வர்" என்று அருளினார் என்பது தலவரலாறாகும்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரம் மேற்கு   பகுதியில், வேலூர் செல்லும் சாலையில் இப்பெருங்குளம் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடமேற்கே  சுமார் 1 கிலோமீட்டர் இக்குளம் அமைந்துள்ளது.

## இவற்றையும் பார்க்க
* காஞ்சிபுரம் ஏகாம்பரநாதர் கோயில்

## மேற்கோள்கள்

## வெளி இணைப்புகள்
* காஞ்சிபுரம் கோயில்களின் சாலைகள் வரைபடம்.
*  ஏகாம்பரநாதர் குளம் (சர்வதீர்த்தம்) படிமம்.

பகுப்பு:தமிழ்நாட்டின் புண்ணிய தீர்த்தங்கள்
பகுப்பு:தமிழ்நாட்டிலுள்ள கோயில் குளங்கள்
கொட்டிக்கிழங்கு

**கொட்டிக்கிழங்கு** (*Aponogeton natans*) இது ஒரு பூக்கும் தாவரம் ஆகும். இது பொதுவாக நீர் நிலைகளில் காணப்படுகிறது. இதன் குடும்ப பெயர் அபொனொகெசன் (Aponogeton) என்பதாகும். இவை இந்தியா, இலங்கை போன்ற நாடுகளில் காணப்படுகிறது.
## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:கிழங்குகள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
துடைப்பப்புல்

**துடைப்பப்புல்** (*Aristida*) இது ஒரு பரந்த நோக்குடையை புல் வகையைச் சார்ந்த பூக்கும் தாவரம் ஆகும். உலகெங்கிலும் சூடான மற்றும் வறண்ட நிலங்களில் 300 வகையான புல் வகைகள் காணப்படுகின்றன. இவற்றின் பூக்கள் தொடர்ந்து காணப்படுகிறது. 
## மேற்கோள்கள்

பகுப்பு:தாவரப் பேரினங்கள்
பகுப்பு:பூக்கும் தாவரங்கள்
கெடா சுலதான் அப்துல் ஆலிம்

**கெடா சுல்தான் அப்துல் ஆலிம்** அல்லது **துவாங்கு அப்துல் ஆலீம் முவாட்சாம் சா இப்னி சுல்தான் பட்லி சா** (ஆங்கிலம்: *Abdul Halim of Kedah* அல்லது *Sultan Abdul Halim Mu'adzam Shah ibni Almarhum Sultan Badlishah*; மலாய்: *Al-Sultan Al-Mu’tassimu Billahi Muhibbuddin Tuanku Al-Haj Abdul Halim Mu'adzam Shah ibni Almarhum Sultan Badlishah*); (பிறப்பு: 28 நவம்பர் 1927) தற்போதைய மாட்சிமை தங்கிய மலேசிய அரசர்; மற்றும் கெடா சுல்தான் ஆவார்.

மலேசிய மாநிலங்களின் ஆட்சியாளர்களின் மாநாட்டில் இவர் தேர்வு செய்யப்பட்டார். இவருடைய ஆட்சிகாலம் 13 டிசம்பர் 2011-இல் தொடங்கியது. சுல்தான் அப்துல் ஆலிம் அவர்கள், இரு முறை பேரரசர் பதவிக்கு தேர்வு செய்ய்பட்டுள்ளார்.

முதல் முறையாக 1970 லிருந்து 1975 வரை பதவி வகித்தார். இப்போது இரண்டாவது முறையாக தேர்வு செய்யப்பட்டுள்ளார். இவருக்கு வயது 83. 11 ஏப்ரல் 2012-இல் பதவியேற்பு சடங்கு நடைபெற்றது.

## மேலும் பார்க்க
*மாட்சிமை தங்கிய மலேசிய அரசர்

## மேற்கோள்கள்

## மேலும் காண்க
* மலேசிய மாநிலங்களின் தலைவர்கள்

பகுப்பு:மலேசிய முடியாட்சி

பகுப்பு:மலேசிய முசுலிம்கள்
பகுப்பு:1927 பிறப்புகள்
பகுப்பு:வாழும் மக்கள்
பகுப்பு:2017 இறப்புகள்
பகுப்பு:மலேசிய அரச குடும்பங்கள்
ஞானபுரம்

ஞானபுரம், இந்திய மாநிலமான ஆந்திரப்பிரதேசத்தின் விசாகப்பட்டினத்தில் உள்ள ஒரு நகரப்பகுதியாகும். இது விசாகப்பட்டினத் தொடருந்து நிலையத்துக்கு அருகில் உள்ளது. இந்த நகர்ப்பகுதியில் 2,000 வீடுகள் உள்ளன. இது விசாகப்பட்டினம் நகராட்சியின் 44வது வார்டுக்குள் அடங்கும். இங்கு ரயில்வே பணியாளர்களின் குடும்பங்களும், துறைமுகப் பணியாளர்களின் குடும்பங்களும் வசிக்கின்றன. இந்த நகர்ப்பகுதிக்கு அருகில் விசாகப்பட்டினத் துறைமுக நிறுவனம் அமைந்துள்ளது.

## அரசியல்
இந்த நகர்ப்பகுதி வடக்கு விசாகப்பட்டினம் சட்டமன்றத் தொகுதிக்கும், விசாகப்பட்டினம் மக்களவைத் தொகுதிக்கும் உட்பட்டது.

## சான்றுகள்

பகுப்பு:விசாகப்பட்டினம் மாவட்டம்
ஆபிரிக்காவுக்கான போட்டி

"**ஆபிரிக்காவுக்கான போட்டி**" (*Scramble for Africa*)  புதிய பேரரசுவாதக் காலத்தில் 1881க்கும் 1914க்கும் இடையே ஐரோப்பிய அரசுகள் படையெடுப்பு, ஆக்கிரமிப்பு, குடியேற்றம், கைப்பற்றுகை மூலமாக ஆபிரிக்க பகுதிகளை பிடிக்க நடந்த போட்டியைக் குறிப்பிடுவதாகும். இதனை **ஆபிரிக்காவின் பங்கீடு** என்றும் **ஆபிரிக்காவின் வெற்றிப்பேறு** எனவும் குறிப்பிடப்படுகின்றன. 1870இல்  10 விழுக்காடு ஆபிரிக்கா மட்டுமே ஐரோப்பியர் கட்டுப்பாட்டில் இருந்தது; 1914இல் இது  90 விழுக்காட்டிற்கு உயர்ந்தது.  எதியோப்பியாவும் (அபிசீனியா)  லைபீரியாவும் மட்டுமே சுதந்திரமாக இருந்தன.  அமெரிக்க ஐக்கிய நாடு உரிமை கொண்டாடிய ஒரே குடியேற்றமாக லைபீரியா இருந்தது; அமெரிக்க குடியேற்றச் சமூகம்  இதனை சனவரி 7, 1822இல் நிறுவப்பட்டது. 

1884ஆம் ஆண்டு நடந்த பெர்லின் மாநாடு ஆபிரிக்காவின் குடியேற்றத்தையும் வணிகத்தையும் ஒழுங்குபடுத்தியது; இதுவே ஆபிரிக்க பங்கீட்டிற்கான துவக்க நிகழ்வாக கருதப்படுகின்றது.19வது நூற்றாண்டின் கடைசி காற்பகுதியில் ஐரோப்பிய பேரரசுகளிடையே நிலவிய அரசியல், பொருளியல் போட்டாப்போட்டி பின்னணியில் ஆபிரிக்காவின் பங்கீடு மூலம் தங்களுக்கிடையே சண்டையிட்டுக் கொள்வதை தவிர்த்தன. 19வது நூற்றாண்டின் பிற்பகுதியில்   "முறைசாரா பேரரசுவாதத்திலிருந்து" (ஆதிக்க அரசியல்), படைகளின் தாக்கத்தாலும் பொருளியல் ஆதிக்கத்தாலும் நேரடி ஆட்சிக்கு, குடியேற்றவாதப் பேரரசுவாதத்திற்கு மாறியது.
## மேற்சான்றுகள்

பகுப்பு:ஆபிரிக்க வரலாறு
மார்ச் 2016

**மார்ச் 2016** (*March 2016*), 2016 நெட்டாண்டின் மூன்றாவது மாதமாகும்.
__TOC__
## நிகழ்வுகள்

## இறப்புகள்
*மார்ச் 2 - இரா. செல்வக்கணபதி, தமிழறிஞர், பேச்சாளர் (பி. 1941)
*மார்ச் 3 - மார்ட்டின் குரோவ், நியூசிலாந்து துடுப்பாட்ட வீரர் (பி. 1962)

பகுப்பு:2016
2016
அகமத் சாகித் அமிடி

டத்தோ ஸ்ரீ **அகமத் சாகித் அமிடி** (பிறப்பு: 4 சனவரி 1953); என்பவர் மலேசியாவில் ஓர் அரசியல்வாதி. இவர் டிசம்பர் 2022 முதல் மலேசிய துணைப் பிரதமராகவும்; மலேசிய ஊரக மற்றும் வட்டார வளர்ச்சி அமைச்சராகவும் பணியாற்றியவர்.

பேராக், பாகன் டத்தோ மாவட்டம்; பாகன் டத்தோ தொகுதியின் நாடாளுமன்ற உறுப்பினரான இவர், தற்போது அம்னோ கட்சியின் தலைவராகவும்; பாரிசான் நேசனல் கூட்டணியின் தலைவராகவும் உள்ளார்.

## மேற்கோள்கள்

பகுப்பு:மலேசிய அமைச்சர்கள்
பகுப்பு:மலேசிய அரசியல்வாதிகள்‎
பகுப்பு:மலேசிய முசுலிம் அரசியல்வாதிகள்
பகுப்பு:1953 பிறப்புகள்
பகுப்பு:வாழும் மக்கள்
சி. பஞ்சரத்தினம்

**சி. பஞ்சரத்தினம்** (*Sivaramakrishnan Pancharatnam*, 9 பெப்ரவரி 1934 – 28 மே 1969) என்பவர் இந்திய இயற்பியலாளர் ஆவார். பஞ்சரத்தினம் வடிவியற்கட்டம் எனப்படும் வெவ்வேறு தளவிளைவுற்ற ஒளிக்கதிர்கள் குறுக்கிட்டுவிளைவு ஏற்பட்டு  வெளிவரும் ஒளிக்கதிரில், தளவிளைவு வடிவியலைச் சார்ந்து ஒரு கட்ட வேறுபாடு உள்ளதைக் கண்டறிந்தார். இவருடைய ஆய்வுகள் பெரும்பாலும், படிக ஒளியியற் துறையைச் சார்ந்தது,

பஞ்சரத்தினம் புகழ்பெற்ற இயற்பியலர்களான, இராமன் விளைவுக்காக நோபல் பரிசு பெற்ற சர். சி.வி. இராமன் மற்றும் சந்திரசேகரின் விண்மீன் ஆயுள்வரையறைக்கான நோபல் பரிசு பெற்ற சு. சந்திரசேகர், நீர்மபடிகவியல் மற்றும் படிக ஒளியியல் ஆய்வுகளுக்காக அறியப்பட்ட சி. சந்திரசேகர், சி. இராமசேஷன் அவர்களின் உறவினர் ஆவார்.

## வாழ்க்கைக் குறிப்பு
பஞ்சரத்தினம் 1934 ஆம் ஆண்டு கல்கத்தாவில் பிறந்தார். இவரது 25ஆவது அகவையில் இந்திய அறிவியல் கழகத்தில் ஆய்வாளராக சேர்ந்தார். 1961 முதல் 1964 வரை மைசூர் பல்கலைக்கழகம் இயற்பியல் துறையில் விரிவுரையாளராகப் பணியாற்றினார். இவரின் ஆய்வுகள் சி. வி. இராமனின் மேற்பார்வையில் பெரும்பாலும் நடைபெற்றன. இராமன் பஞ்சரத்தினத்தின் திறமையினை மிக நன்றாக உணர்ந்திருந்ததாகக் கூறப்படுகிறது. ஒரு முறை ஜவகர்லால் நேரு இராமனைச் சந்திக்க இராமன் ஆய்வகத்திற்கு வந்த போது நேருவிடம் அந்த இளைஞன் இந்தியாவிற்கு நோபல் பரிசு பெற்றுத் தருவான் எனக் கூறினாராம். இராமன் ஆய்வகத்தைத் தொடர்ந்து, ஆக்ஸ்போர்ட் பல்கலைக் கழகத்துக்கு ஆய்வு மேற்கொள்ள சென்றிருந்த போது, உடல்நலக் குறைவால் தமது 35-ஆவது வயதில், 1969ஆம் ஆண்டு காலமானார்.

தமது ஆய்வுப் பணிகளைத் தவிர்த்து, ஆசிரியப் பணியிலும் சமூக சேவையிலும் ஈடுபட்டிருந்தார். தமது சமூகப் பணிகளின் போது, ஏற்பட்ட கிருமித் தொற்றால், அவரின் உடல்நிலை பாதிக்கப்பட்டதாகவும் கூறப்படுகிறது.

## இயற்பியல் ஆய்வுகள்
பஞ்சரத்தினம் வடிவியல் கட்டம் எனும் படிக ஒளியியலில் நடைபெறும் விளைவினை, 1955 ஆம் ஆண்டு வாக்கில், கண்டறிந்தார்.  ஆயினும் அவர்தம் ஆய்வுகள் 1984 ஆம் ஆண்டு வரை உலகளாவிய அளவில் பெரிதும் அறியப்படாது இருந்தது.  1984-ஆம் ஆண்டு மைக்கேல் பெரி என்பார், இதே போன்ற ஒரு வடிவியற்கட்டத்தை குவாண்ட இயங்கியலில் கண்டறிந்து, ராயல் சொசைட்டி எனப்படும் வேந்தியக் குழும பனுவலில் வெளியிட்டிருந்ததன் பின், இந்திய இயற்பியலாளர்களான சி. இராமசேஷன், இராசாராம் நித்தியானந்தா, சைமன், முகுந்தா, ஜோசப் சாமுவேல், இராஜேந்திர பண்டாரி போன்றோர் ஒளியியலில் பஞ்சரத்தினம் அவர்கள் தந்த ஆய்வுகளை உலகம் அறியச் செய்ததோடு அவர்களும் வடிவியற்கட்டத்தில் பெரிய ஆய்வுகளைச் செய்தனர், அவை குவாண்டவியலிலும், அடிப்படை இயற்பியல் கட்டமைப்பிலும், கணிதத்திலும் முக்கியமானப் பொருளாக ஆய்வு செய்யப்படுகிறது. குவாண்டக்கணினியியலில் மிக முக்கியமான அம்சமாக, தவறிலாக் கணித்தலிலும், செய்திப் பரிமாற்றத்திலும் ஊகிக்கப்படுகிறது. மேலும் அறியப்பட்ட ஆய்வாளர்களான அகரனோவ், ஜீவா ஆனந்தன், அருண் குமார் பதி, வேத்ரால், ஸ்யோக்விஸ்ட் போன்றோர் இத்துறையில் மிகவும் முக்கியமானப் பங்களிப்பினைத் தந்துள்ளனர்.

## உசாத்துணை

பகுப்பு:1934 பிறப்புகள்
பகுப்பு:1969 இறப்புகள்
பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:சந்திரசேகர் குடும்பம்
காஞ்சிபுரம் பிறவாதீசுவரர் கோயில்

**காஞ்சிபுரம் பிறவாதீசுவரர், பிறவாத்தானேசுவரர் (பிறவாத்தானம்)** என்று அறியப்படுவது, காஞ்சிபுரத்திலுள்ள சிவன் கோயில்களில் ஒன்றாகும் . மேலும், சிவகாஞ்சி வெண்குளம் தென்கரையில் மேற்கு நோக்கி அமைந்துள்ள இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது 

## இறைவர், வழிபட்டோர்
* இறைவர்: பிறவாதீசுவரர், பிறவாத்தானேசுவரர்.
* வழிபட்டோர்: வாமதேவர்.

## தல வரலாறு
வாமதேவ முனிவர் பிறப்புக்கு அஞ்சி, (பயந்து) பிறவாமையை அளிக்குமாறு தன் தாயின் கருவிலிருக்கும்போதே, இறைவனை எண்ணி (நினைத்து) வேண்டினார். இறைவன் கருவுக்குள் இருக்கும் வாமதேவ முனிவருக்கு காட்சி தந்து, "காஞ்சிக்கு வந்து எம்மை பூசித்தால் பிறவியணுகா"தென்று அருளிச்செய்தார். வாமதேவரும் அவ்வாறே பூமியிற் பிறந்து, காஞ்சிக்கு வந்து சிவலிங்கம் பிரதிட்டை செய்து வழிபட்டு பிறவி நீங்கப் பெற்றார் என்பது தல வரலாறாகும். இதனாலேயே இத்தலம் **பிறவாத்தானம்** எனப்பட்டது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரம் வடக்கு பகுதியில், பெங்களூர் -  சென்னை தேசிய நெடுஞ்சாலைலிருந்து காஞ்சிபுரத்தை இணைக்கும் சாலையில், பெரிய காஞ்சிபுரம் கம்மாளத் தெரு காமராஜ் நகர் குடியுறுப்பு பகுதியில் உள்ளத. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடக்கே  சுமார் 1 கிலோமீட்டர் தொலைவில் இக்கோவில் அமைக்கப்பட்டுள்ளது.

## மேற்கோள்கள்

## புற இணைப்புகள்
* காஞ்சிபுரம் கோயில்களின் சாலைகள் வரைபடம்.
*  பிறவாதீசுவரர் (பிறவாத்தானம்) படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
கொண்டை ராகிசு

**கொண்டை ராகிசு** (*Arum*) அல்லது (*ARUM LYRATUM*) என்பது ஒரு பூக்கும் தாவர இனத்தைச் சேர்ந்த மூலிகைத் தாவரம் ஆகும். ஐரோப்பாவைப் பூர்வீகமாகக்கொண்ட இத்தாவரம் அரேசியா (Araceae) என்ற தாவரக் குடும்பத்தைச் சேர்ந்தது ஆகும். ஆப்பிரிக்கா, ஆசியா பகுதிகளில் இத்தாவரம் மூலிகை மருந்தாக உபயோகிக்கப்படுகிறது. இதன் பழம் விசத் தன்மை கொண்டதாக உள்ளது.

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
நறுஞ்சுவைக் கீரை

**நறுஞ்சுவைக் கீரை** (*Asystasia gangetica*) என்ற இந்த தாவரம் முண்மூலிகைக் குடும்பம்  என்ற தாவரப்பிரிவைச் சேர்ந்தது ஆகும். தென்னாப்பிரிக்கா பகுதியில் அதிகமாகக் காணப்படுகிறது. மேலும் இந்தியாவில் பல பகுதிகளிலும் காணப்படுகிறது. இத்தாவரம் தரையில் படர்ந்து காணப்படும்.
[thumb|[இந்தியாவில் ஹைதரப்பாத் என்ற இடத்தில் இத்தாவரத்தின் தோற்றம்]] இது ஒரு மூலிகைத் தாவரம் ஆகும்.

## மேற்கோள்கள்

பகுப்பு:கீரைகள்
பகுப்பு:முண்மூலிகைக் குடும்பம்
பகுப்பு:தமிழ்நாட்டின் தாவரங்கள்
இந்திய சட்டமன்றத் தேர்தல்கள், 2016

இந்தியாவின் தமிழ்நாடு, மேற்கு வங்கம், கேரளா, அசாம் ஆகிய நான்கு மாநிலங்கள் மற்றும் பாண்டிச்சேரி ஒன்றியப் பகுதி இவைகளுக்கான சட்டமன்றத் தேர்தல்கள் 2016ஆம் ஆண்டின் ஏப்ரல், மே மாதங்களில் நடைபெற்றன. இந்த மாநிலங்களிலும் ஒன்றியப் பகுதியிலும் அனைத்து தேர்தல் செய்முறைகளும் மார்ச்சு 11இல் துவங்கி மே 21, 2016க்குள் முடிவுற்றன. இந்த தேர்தல் அறிவிக்கை வெளியிடப்பட்ட மார்ச் 4, 2016 முதல் தேர்தல் நன்னடத்தை விதிகள் இத்தொகுதிகளில் நடைமுறைக்கு வந்தன.

## தமிழ்நாடு

234 தொகுதிகளுக்கு ஒரே நாளில் வாக்குப்பதிவு நடைபெற்றது.

## மேற்கு வங்கம்
     
மேற்கு வங்க சட்டப்பேரவையின் 294 தொகுதிகளுக்கான தேர்தல் ஆறு கட்டங்களாக நடைபெற்றது.

## கேரளா

140 தொகுதிகளுக்கு ஒரே நாளில் வாக்குப்பதிவு நடைபெற்றது.

## அசாம்

அசாம் சட்டப்பேரவைக்கு இரண்டு கட்டங்களாக தேர்தல் நடைபெற்றது.

சில்சார், திசுப்பூர், கௌகாத்தி கிழக்கு, கௌகாத்தி மேற்கு உட்பட 10 தொகுதிகளில் வாக்கை தாளில் சரிபார்க்கும் வசதி செய்யப்பட்டது. பாசக போடோலாந்து மக்கள் முன்னணியுடன் கூட்டணி அமைத்தது. முதல் கட்டமாக ஏப்பிரல் 4 அன்று 65 தொகுதிகளுக்கும் இரண்டாம் கட்டமாக ஏப்பிரல் 11 அன்று 61 தொகுதிகளுக்கும் வாக்குப்பதிவு நடைபெற்றன. பாசகவும் அசாம் கன பரிசத்தும் கூட்டணி சேர்ந்துள்ளதாக அறிவித்தன. முதல் கட்டத்தில் தனக்கு ஒதுக்கப்படாத பிசுவந்து, காளிகோன் தொகுதிகளில் அசாம் கன பரிசித்து வேட்பாளர்களை அறிவித்தது. அங்கு பாசகவுடன் நட்பு ரீதியான போட்டியிருக்கும் என்று கூறியது. 126 உறுப்பினர் சட்டப்பேரவைக்கு பாசக 88 வேட்பாளர்களை அறிவித்தது.

### வாக்குப் பதிவு

## புதுச்சேரி

30 தொகுதிகளுக்கு ஒரே நாளில் வாக்குப்பதிவு நடைபெற்றது.

## மேற்கோள்கள்


## உசாத்துணை
* 4 States, Puducherry to go to polls between April 4 and May 16

## வெளியிணைப்புகள்
* இந்தியத் தேர்தல் ஆணையத்தின் பத்திரிகைக் குறிப்பு *பிடிஎஃப்*
* இந்தியத் தேர்தல் ஆணைய தமிழ்நாட்டுப் பிரிவின் இணையதளம்
* இந்தியத் தேர்தல் ஆணைய மேற்கு வங்கப் பிரிவின் இணையதளம்
* இந்தியத் தேர்தல் ஆணைய கேரளப் பிரிவின் இணையதளம்
* இந்தியத் தேர்தல் ஆணைய அசாம் பிரிவின் இணையதளம்
* இந்தியத் தேர்தல் ஆணைய பாண்டிசேரிப் பிரிவின் இணையதளம்

பகுப்பு:இந்தியச் சட்டமன்றத் தேர்தல்கள்
பகுப்பு:2016 தேர்தல்கள்
மூங்கிலிரிசி

**மூங்கிலிரிசி** (தாவர வகைப்பாடு : *Bambusa bambos*, ஆங்கிலம்:Giant Thorny Bamboo or Indian Thorny Bamboo) என்பது மூங்கில் இனங்களில் உள்ள ஒரு இனமாகும். மரம் போன்று காட்சியளிப்பினும், இது  ஒரு புல்வகைத் தாவரம் ஆகும். இவை தெற்காசியப் பகுதியில் அதிகமாகக் காணப்படுகின்றன. இதன் முந்தைய தாவரவியல் பெயர் * Bambusa arundinacea* என்பதாகும். மேலும், சில தாவரவியல் பெயர்களைப் பெற்றுள்ளது. இதன் உறுதித்தன்மையால், கட்டிட கட்டுமானப்பணிகளுக்கு அதிகமாகப் பயன்படுத்துகின்றனர். பாண்டா கரடிகளின் முக்கிய உணவு, மூங்கில் தாவரங்களில் இருந்து கிடைக்கின்றன.

## மேற்கோள்கள்

## இவற்றையும் பார்க்கவும்
*மூங்கில்
* மௌ டம்
*மூங்கிலரிசி

## வெளியிணைப்புகள்

*ஆயுர்வே மருத்துவப் பண்புகளைக்கூறும் ஆங்கில இணையதளப்பக்கம்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:மூங்கில்
காஞ்சிபுரம் வீராட்டகாசர் கோயில்

**காஞ்சிபுரம் வீராட்டகாசர் கோயில் (வீராட்டகாசம்)** என்று அறியப்படும் இது, காஞ்சியிலுள்ள சிவக் கோயில்களில் ஒன்றாகும் . மேலும், சித்தர்கள் பலரும் இப்பெருமானை வழிபட்டு கிடைக்கற்கரிய சித்திகளைப் பெற்றுள்ளதும், திருமால் இப்பெருமானைப் பூசித்து தனக்கு பவளநிறத்தினைப் பெற்றுக்கொண்டதுமான இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது 

## இறைவர், வழிபட்டோர்
* இறைவர்: வீராட்டகாசர்.
* வழிபட்டோர்: திருமால், சித்தர்கள், கொங்கணமுனிவர்.

## தல வரலாறு
சங்கார காலத்தில் காலாக்னி ருத்ரர் நெற்றிக்கண் தீயினால் அனைத்தையும் அழித்தபோது, சிவபெருமான் ஆர்த்தெழுந்து வீரமாக பெருஞ்சிரிப்பு சிரித்தமையால் இத்தலம் **வீராட்டகாசம்** எனப்பட்டது. சாக்கிய நாயனார் கல்லெறிந்து வழிபட்டது இத்தலத்து மூர்த்தம் என்று சொல்லப்படுகிறது. (இத்தலத்தில் சாக்கிய நாயனார் கையில் கல்லுடன் உள்ள திருமேனி உள்ளது.)

## தல விளக்கம்
பஞ்ச திருமுகங்களைக் கொண்டுள்ள எம்பெருமான் நெற்றிக் கண்ணிலிருந்து அக்னி, வெளிப்பட்டு அண்டசராசரங்களையும் எரித்துச் சாம்பலாக்கியது. அந்த பிரளய காலத்திலும் அழியாது விளங்கும் காஞ்சிபுரத்தில் எழுந்தருளி ஆனந்த மிகுதியால் மென்மேலும் வீரநகையைச் செய்தார். ஆனால் அவ்விடம் வீராட்டகாசம் ஆனது.

கொங்கண முனிவர் தன்னிடம் அதிசயக் குளிகை ஒன்றை வைத்திருந்தார். அந்தக் குளிகையை எந்தப் பொருளின் மீது வைத்தாலும் கண்ணிமைக்கும் நேரத்தில் அப்பொருளைச் சாம்பலாக்கிவிடும். காஞ்சியிலே வீராட்ட காசத்திலே கோவில் கொண்டிருக்கும் இறைவன் பெருமையைக் கேள்விபட்ட கொங்கண முனிவர் காஞ்சி வந்து வீராட்டகாசத்திலே லிங்கத்தைக் கண்டு அதன் திருமுடிமேல் தன்னிடம் உள்ள குளிகையை வைத்தார். அடுத்தகணமே சிவலிங்கம் குளிகையைத் தன்னுள் மறைத்துக் கொண்டு விட்டது. இதனைக் கண்ட முனிவர் பெரிதும் வியந்து அப்பெருமானை வணங்கி, அவர் முன்னிலையில் தவம் செய்ய தொடங்கினார். சில நாளில் கொங்கண முனிவர் சிவன் திருவருளை அடைந்து தாம் விரும்பிய பயன்களைப் பெற்றார்.  அவரைப் போலவே பலர் அத்தலத்திற்கு வந்து இறைவனை வழிபட்டுப் பேறு பெற்றனர். இத்தலத்து இறைவனைத் திருமால் வழிபட்டு பவள நிறம் பெற்றார்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரம் வடக்கு பகுதியில்,  (பெரிய காஞ்சிபுரம் (சிவகாஞ்சி) அப்பாராவ் முதலியார் தெருவில்  உள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடக்கே  சுமார் 1 கிலோமீட்டர் தொலைவில் பிறவாத்தானம் கோவிலுக்கு வடகிழக்கே இக்கோவில் அமைக்கப்பட்டுள்ளது.

## மேற்கோள்கள்

## புற இணைப்புகள்
* காஞ்சிபுரம் கோயில்களின் சாலைகள் வரைபடம்.
*  (வீராட்டகாசம்) வீராட்டகாசர் கோயில் படிமம்.
* மாலைமலர் | வீராட்டகாச பெருமான் கோவில் 

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
மனிதநேய ஜனநாயகக் கட்சி

**மனிதநேய ஜனநாயக  கட்சி** (MJK) தமிழ்நாடு மாநில அரசியற் கட்சியாகும். மனிதநேய மக்கள் கட்சியிலிருந்து  பிரிந்து பிப்ரவரி.28 2016 அன்று மனிதநேய ஜனநாயக கட்சி தொடங்கப்பட்டது. 

## சட்ட மன்றத் தேர்தல், 2016
* தமிழ்நாடு சட்டமன்றத் தேர்தல், 2016 இல்  அதிமுக கூட்டணியில் மனிதநேய ஜனநாயக கட்சி போட்டியிடும் என்று அறிவித்தது.
*அதிமுக கூட்டணியில் மனிதநேய ஜனநாயக கட்சிக்கு 2 தொகுதிகள் ஒதுக்கப்பட்டது.
* வேலூர்,நாகப்பட்டினம் ஆகிய தொகுதிகளில்  இரட்டை இலை சின்னத்தில் போட்டியிட்டது. இதில் நாகப்பட்டினம் சட்டமன்ற தொகுதியில் 20,550 வாக்குகள் வித்தியாசத்தில் கட்சியின் பொதுச்செயலாளர் மு.தமிமுன் அன்சாரி வெற்றி பெற்றார்.

## மேற்கோள்கள்

பகுப்பு:தமிழக அரசியல் கட்சிகள்
பகுப்பு:தமிழ்நாட்டு அமைப்புகள்
பகுப்பு:தமிழக இஸ்லாமிய அமைப்புகள் மற்றும் கட்சிகள்
சவுகார்பேட்டை (திரைப்படம்)

***சவுகார்பேட்டை'' (***Sowkarpettai*) [[ஸ்ரீகாந்த் (நடிகர்)|சிறீகாந்த்]] மற்றும் [[ராய் லட்சுமி (நடிகை)|லட்சுமி ராய்]] முன்னனி நடிகர்களாக நடித்து வி. சி. வடிவுடையான் இயக்கிய தமிழ்த் திகில் படமாகும். இப்படம் மார்ச்சு 4, 2016 அன்று வெளியானது.

== நடிகர்கள் ==
[[ஸ்ரீகாந்த் (நடிகர்)|ஸ்ரீகாந்த்]], [[ராய் லட்சுமி (நடிகை)|லட்சுமி ராய்]], சுமன், சரவணன், பவர் ஸ்டார் ஸ்ரீநிவாசன், சிங்கம்புலி, மனோபாலா, மீனாக்ஷி, தலைவாசல் விஜய், ரேகா, கஞ்சா கருப்பு, வடிவுக்கரசி, ஆர்த்தி, கஜேந்திரன், சுப்பாராஜ், வேன்கள் ராவ், மதன், லிங்கேஷ், ராகுல், ப்ரியங்கா

== கதைச்சுருக்கம் ==
வெற்றியும் மாயாவும் ஒருவரை ஒருவர் காதல் செய்தனர். வெற்றியும் சக்தியும் இரட்டை சகோதரர்கள். சக்தி மாயாவை விரும்பினான். அது தெரிய வந்த அவனின் பெற்றோர், சக்தியை வீட்டை விட்டு வெளியே அனுப்பினார். சில ஆண்டுகள் கழித்து, வெற்றியும், மாயாவும் அவனது பெற்றோரும் கொல்லப்படுகிறார்கள். இறந்த அவர்கள் ஆவியாக வந்து, குடும்பத்தை கொன்றவர்களைப் பழிவாங்குகிறார்கள். அந்நிலையில், சக்தி ஒரு மாத்திரவாதியாக மாறி தன் எதிரிகளைக் கொல்கிறான். மேலும் அவனது சக்தியைப் பயன்படுத்தி வெற்றியை கொன்று, மாயாவை அடைய முயற்சி செய்கிறான் சக்தி. இறுதியில், யாருக்கு வெற்றி கிடைத்தது என்பதே மீதிக் கதையாகும்.

== ஒலிப்பதிவு ==
இப்படத்தின் இசை அமைப்பாளர் [[ஜான் பீட்டர்]] ஆவார். விவேகா, நா. முத்துக்குமார் மற்றும் சொற்கோ ஆகியோர் இப்படத்தின் பாடல் ஆசிரியர்கள் ஆவர்.

== தயாரிப்பு ==
2015 மார்ச் திரைப்படத்தின் படப்பிடிப்பு துவங்கியது. இந்தப் படம் ஹிந்தி மொழியில் *தந்த்ர ஷக்தி* என்றும், தெலுங்கு மொழியில் *சிவ கங்கா'' என்றும் பெயரிடப்பட்டன.

## வரவேற்பு
இந்த பேய்படத்தில் அவ்வளவாக பயம் ஏற்படவில்லை என்றும், குறைந்த செலவில் தயாரிக்கப்பட்டது போன்றும், ஒப்பனையும் இசையும் சரிவர அமையவில்லை என்றும் விமர்சனம் செய்யப்பட்டது.

## வெளி இணைப்புகள்

* 

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஸ்ரீகாந்த் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
காதலும் கடந்து போகும்

**காதலும் கடந்து போகும்** (ஆங்கிலம் எழுத்துரு: Kadhalum Kadandhu Pogum)  நளன் குமாரசாமி எழுதி இயக்கிய தமிழ்க் காதல் திரைப்படம் ஆகும். *மை டியர் டெசுபராடோ* என்னும் கொரிய மொழிப்படத்தின் மறுவுருவாக்கமான இப்படத்தில் விசய் சேதுபதி மற்றும் மடோனா செபாசுடியன் முக்கியக் கதாப்பாத்திரத்தில் நடித்துள்ளனர். இப்படம் மார்ச்சு 11, 2016 அன்று வெளியானது.

## கதை

நடிகர் : விஜய் சேதுபதிநடிகை : மடோனா செபஸ்டியான்இயக்குனர் : நலன் குமாரசாமிஇசை : சந்தோஷ் நாராயணன்ஓளிப்பதிவு : தினேஷ் கிருஷ்ணன்

இஞ்ஜினீயரிங் படித்த நாயகி மடோனா பெற்றோரின் எதிர்ப்பையும் மீறி சென்னையில் உள்ள ஐடி கம்பெனியில் வேலைக்கு சேர்கிறார். எதிர்பாராத விதமாக அவர் வேலை பார்த்த கம்பெனி மூடப்படுகிறது. இதனால் வேலையை இழக்கிறார். வீட்டுக்கு சென்றால் எங்கே தன்னை திருமணம் செய்து வைத்து விடுவார்கள் என்று எண்ணி சென்னையில் வாடகைக்கு வீடெடுத்து, வேறு வேலை தேடி வருகிறார்.

மடோனாவின் வீட்டின் அருகே, ரவுடி கும்பலிடம் வேலை செய்து வரும் விசய் சேதுபதி வசிக்கிறார். இவர் பார் ஓனராக வேண்டும் என்ற ஆசையில் இருக்கிறார். இவருக்கும் மடோனாவிற்கும் பழக்கம் ஏற்படுகிறது.

இந்த பழக்கம் இவர்களுக்குள் காதலாக மாறியதா? விஜய் சேதுபதியின் பார் ஓனர் கனவு நிறைவேறியதா? மடோனாவிற்கு வேலை கிடைத்ததா? என்பவையே படத்தின் மீதிக்கதை.

## நடிகர்கள்
* விஜய் சேதுபதி
* மடோனா செபாசுடியன்
* சமுத்திரக்கனி

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:சமுத்திரக்கனி நடித்த திரைப்படங்கள்